اف-35 دؤیوش طیاره‌لری عذره بیرگه پروقرام اوفی‌سی‌نین (JPO) معلوماتینا اساساً، اف-35-لرین بوتون طرفداش‌لاری ایله موجود پروقرام پلان‌لاری داوام ائتدیریله‌جک و گله‌جک‌دکی سیاسی تعلیمات‌لارا عمل ائدیله‌جک.
مرکزی قرارگاهی واشینقتونا یاخین مصافاده ویرجینیا ایالتی نین ارلینقتون شهرینده یئرلشن ژپو خالقلا علاقه‌لر شعبه‌سی "اف-35" دؤیوش طیاره‌لریله علاقه‌لی اولا‌راق "آنادولو" خبر آژانسینا یازیلی آچیقلاما وئردی.
آچیقلامادا بیلدیریلیب کی، اف-35 اورتاق پروقرام اوفیسی 2019 میللی مودافعه صلاحیت قانونونوندا قئید اولوندوغو کیمی، امریکا ایله تورکیه آراسینداکی وضعیت باره‌ده امریکا مودافعه ناظیرلیگی کنگره یه راپور تقدیم ائدیلمه‌سی‌نین واجیب‌لیگینی دستکلییر. بوتون طرفداش‌لاری ایله بیرلیکده موجود پروقرام پلان‌لارینی حیاتا کئچیرمکده داوام ائده‌جک و گله‌جک‌دکی سیاست تعلیمات‌لارینا اویغون شکیلده عمل ائدیله‌جک‌دیر.
تورکیه‌نین ده شریک اولدوغو پروقرامین موجود وضعیتی باره‌ده آچیقلامادا بئله ایفاده‌لر یئر توتوب: " تورک اف-35" پرسنلی‌‌نین لوکه هاوا بازاسینداکی تعلیمی پروقراما اویغون شکیلده، مودافعه ناظیری‌نین "اف-35" ایله علاقه‌لی راپورنو، تعقیب ائدیله‌جک یوللا علاقه‌لی قرار وئریلمه‌سی اوچون کنگره یه تقدیم ائتمه‌سیندک داوام ائده‌جک‌دیر".
قئید ائدک کی، تورکیه‌ده موحاکیمه‌سی داوام ائدن فتح الله چی ترور تشکیلاتی فتو و ترور تشکیلاتی پ.کا.کا ایله علاقه‌ده اولان کشیش آندره برانسونون وضعیتینه ایستینا‌دن امریکا کنگره سینده "اف-35"لر باره‌ده بیر سیرا تشببوس‌لر قالدیریلدی. ترامپ پنتاقونون 716 میلیارد دو‌لارلیق 2019-جو ایله عایید مالیه بودجه‌سیله علاقه‌لی قانون لاییحه‌سینی بو هفته‌نین اولینده ایمضالادی. همین راپوردا کنگره یه تقدیم ائدیلندک اف-35" قیریجی‌لاری‌نین تورکیه‌یه تحویل وئریلمه‌سی‌نین موقتی دایاندیریلماسی نظرده توتولوب.
تورکیه 2002-جی ایلده قوشولدوغو امریکا باشچیلیغین‌داکی چوخ میللت‌لی مشترک هوجوم پروقرامی چرچیوه‌سینده بئشینجی نسیل "اف -35  Lightining II   دؤیوش طیاره‌لریندن ان آزی 100 عدد آلماغی هدف گؤتوروب.
